b'\n_START_ARTICLE_\nKarol Sevilla\n_START_SECTION_\nZgodnje \xc5\xbeivljenje\n_START_PARAGRAPH_\nNjen igralski talent je odkrila njena babica, ki jo je skrivaj vozila na avdicije, saj star\xc5\xa1i h\xc4\x8derke v rani mladosti niso \xc5\xbeeleli izpostavljati javnosti. Prvi\xc4\x8d se je pojavila na televiziji pri 6-letih v reklamnih oglasih. Med letoma 2006-2008 se je \xc5\xa1olala na igralski \xc5\xa1oli mehi\xc5\xa1ke Televise CEA.\n_START_SECTION_\nKariera\n_START_PARAGRAPH_\nNjena prva vloga je bila v telenoveli Querida enemiga leta 2008, kjer je igrala ne\xc4\x8dakinjo igralca Jorgeja Aravene. Sledile so  vloge v serijah in telenovelah vse dokler se leta 2015 ni prijavila na avdicijo za projekt, ki so ustvarjalci skrivali celo pred kandidati za vlogo. Na avdiciji v Mehiki se je za vlogo prijavilo ve\xc4\x8d kot 1000 deklet in Karol se je uvrstila v nadaljnji krog. V zadnjem krogu, ki se je odvijal v  Argentini je od sre\xc4\x8de zajokala, ko so ji povedali, da je dobila glavno vlogo v seriji Jaz sem Luna. Karol je pred snemanjem opravila sedemmese\xc4\x8dni te\xc4\x8daj kotalkanja, ki je potekalo vsak dan osem ur.'